A .NET State Machine Toolkit - Part III - CodeProject 11,633,978 members (79,394 online)
Nikus Last Visit: 31-Dec-99 18:00 Last Update: 29-Jul-15 1:12Refresh1 Zim pleit vir vrede voor groot betogings | Maroela Media
Zimbabwiese pres. Emmerson Mnangagwa het Donderdag by burgers van dié land gepleit om vreedsaam te betoog en geweld te verwerp te midde van oproepe van die opposisie-MDC dat mense in hulle massas opruk.
Mnangagwa het in ŉ twiet gesê hy herhaal sy vorige uitnodiging aan opposisieleiers om samesprekings te voer.
Die MDC het gesê die beoogde landwye betogings is in protes teen die verslegtende ekonomiese toestande en om te vra vir dialoog tussen MDC-leier Nelson Chamisa en die president.
“Die pas afgelope vakansie het ons weer daaraan herinner dat samehorigheid ons grootste bate is,” het Mnangagwa gesê.
“Ek herhaal my onderneming aan opposisieleiers dat my deur en my arms vir hulle oop is.
“Onluste en vernietigende geweld moet verwerp word. Vreedsame, opbouende gesprekke is die enigste weg vorentoe,” het hy gesê.
Die polisie en ander veiligheidsagentskappe is reeds op ŉ hoë gereedheidsgrondslag geplaas, terwyl jongelinge in die regerende Zanu-PF gesê het hulle gaan die optogte in die wiele probeer ry.
Sosiale media gons ook oor die beoogde betogings, met mense wat dit óf steun óf as teenproduktief afmaak.
Moet se die “shutdown” besigheid klink so bekend. Dis presies hoekom dit gaan soos dit gaan deesdae in die deel van die wereld……
Streng wetstoepassing met die loop van n geweer teen weerlose mense die bloed sal vloei en mense sal sterf.
Julle het julle bed gemaak nou moet julle met deal. As julle mense vermoor en weggejaag het, sit jy met wat nou gebeur.
Hoe gaan dit met fie grond wat julle so graag wou he en gevat het?????
Kyk net hoe gaan dit in zim …en die joke is hulle sit met al die grond en geen ekonomie of kos om te eet nie …was n sukses verhaal !
Dieselfde Zanu-PF sou verwoesting gesaai het as hulle nie aan bewind was nie. Die skynheiligheid skree ten hemele. Nog ‘n vryheid suksesverhaal, maar die hele wêreld is stil oor die ondergang van die gewone Zim burger omdat die onderdrukker swart is.